C.P.D. Tref Prestatyn

Clwb pêl-droed ym Mhrestatyn, Sir Ddinbych yw Clwb Pêl-droed Tref  Prestatyn (Saesneg: Prestatyn Town Football Club). Mae'r clwb yn chwarae yn y Gynghrair Undebol, prif adran pêl-droed yng ngogledd Cymru.

Cafodd y clwb ei ffurfio ym 1910. Maent wedi codi Cwpan Cymru unwaith, yn 2013 ac wedi cynrychioli Cymru yng nghystadlaethau Ewropeaidd UEFA unwaith. Chwaraeant eu gemau cartref ar Erddi Bastion, maes sy'n dal uchafswm o 2,300 o dorf gyda 500 o seddi.

Hanes
Er na chafodd y clwb eu derbyn i Gynghrair Arfordir Gogledd Cymru yn eu tymor cyntaf ym 1910, trefnwyd cyfres o gemau cyfeillgar yn erbyn timau'r gogledd. Cafwyd buddugoliaeth 3-2 dros dîm Amaturiaid Y Rhyl yn eu gêm gyntaf ar 20 Hydref 1910 ac erbyn y tymor canlynol roedd y clwb yn aelodau gwreiddiol o Gynghrair Prestatyn a'r Cylch ynghyd â Dyserth Park Rangers, Gwespyr Rangers, Meliden Church Guild, Rhuddlan United a Rhyl Swifts.

Cymrodd y clwb ran yng Nghwpan Cymru am y tro cyntaf yn nhymor 1929/30 ond am y blynyddoedd rhwng y ddau Ryfel Byd, chwaraeodd y clwb yng nghynghreiriau cymharol leol: Cynghrair Arfordir Sir Y Fflint a Chynghrair Bro Clwyd.

Ymunodd y clwb â Chynghrair Gogledd Cymru ym 1953-54 ond bu rhaid disgwyl hyd 2006-07 i sicrhau dyrchafiad i Gynghrair Undebol Cymru ond llwyddodd y clwb i ennill y bencampwriaeth a chael dyrchafiad i Uwch Gynghrair Cymru ar y cynnig cyntaf.

Record yn Ewrop
 Tymor  Cystadleuaeth  Rownd  Clwb  Cymal 1af  2il Gymal  Dros Ddau Gymal 2013–14 Cynghrair Europa UEFA Rhag 1  Liepājas Metalurgs 1-2 3-3 3-3 (4-3 (c.o.s.)) Rhag 2  Rijeka 0-5 0-3 0-8

Anrhydeddau
 Cwpan Cymru
 Enillwyr: 2012-13

Cyfeiriadau

Dolenni allanol
 Gwefan swyddogol

Categori:Chwaraeon yn Sir Ddinbych
Categori:Prestatyn
Tref Prestatyn